open-index/open-wikipedia-markdown huggingface dataset:
Georg Hartwig

** Heinrich Hartwig** (* 29. April 1840 in Hassel; † 19. Oktober 1927 in Hannover) weer en düütschen lutherschen Theoloog.

Hartwig is 1840 as Söhn von’n Pastoor August Christian Friedrich Hartwig in Hassel boren. Na dat Abitur an’t Doomgymnasium Veern hett he von Oostern 1858 af an Evangeelsche Theologie an de Universität Göttingen studeert. Dor weer he ok Maat von dat Corps Bremensia Göttingen. Hartwig is an’n 15. März 1865 ordineert worrn un un is toeerst as Parrkollaborater in Hameln un Hilmssen insett worrn. 1871 is he Pastoor an de Heil- un Pleeganstalt in Hilmssen worrn, 1882 Pastoor un Supperndent in Sulingen, 1887 eersten Pastoor an de Jacobi-Kark in Göttingen un Supperndent von de Inspekschoon II in Göttingen. Von 1890 bet 1903 weer he eersten Pastoor an de Stadtkark in Celle un Generalsupperndent von de Generaldiözees Lümborg-Celle.

Von 1890 bet 1901 weer Hartwig as Geistlichen Raad Maat von dat Kunsistorjen in Hannover. 1891 is he außerordentlich Maat von dat Landskunsistorjen worrn, 1899 Hülpsarbeider un 1900 Raad in’t Nebenamt. Von 1902 bet 1927 weer he Abt von dat Klooster Locken, toletzt mit’n Titel von en Oberkunsistorialraad.

## Ehren

* Königlichen Kronen-Orden (Prüßen) 3. Klass (1904)
* Roden Adlerorden 3. Klass mit de Schleif (1905)
* Roden Adlerorden 2. Klass mit Ekenloff (1911)
* Kroon to’n Roden Adlerorden 2. Klass mit Ekenloff (1912)
* Steern to’n Prüüßschen Königlichen Kronenorden 2. Klass (1913)
* Steern to’n Roden Adlerorden 2. Klass mit Ekenloff un de Königliche Kroon (1915)
* Dr. theol. h. c. von de Universität Göttingen

## Literatur

* Philipp Meyer: *Die Pastoren der Landeskirchen Hannovers und Schaumburg-Lippes seit der Reformation*, 2 Bde., Göttingen 1941/42, Bd. 1, S. 162, 327, 506; Bd. 2, S. 85, 426
* Eike Christian Hirsch: *Georg Hartwig (1840–1927), Abt zu Loccum, Vorsitzender des Brandkassen-Ausschusses 1902–1927*, in: *Persönlichkeiten, die unsere Geschichte geprägt haben*, Broschüre, rutgeven von de VGH Versekerungen, [a.O., a.D.], S. 18f

## Footnoten
Well (Landkreis Cuxhoben)

**Well** () is en Dörp in de Gemeen Lox in’n Landkreis Cuxhoben, Neddersassen. Binnen de Gemeen Lox höört de Oort to de polietsche Oortschop Lanhusen.

## Geografie

De Oort liggt in de Masch von de Ole Luun. Vondaag verlett de Luun in’n Süden von Well ehr oold Bedd un de Oort liggt nu an en doden Arm von de Luun.

De Naveröörd sünd Wulsdörp in’n Noorden, Siedeworth in’n Noordoosten, Lox in’n Oosten, Ness in’n Süüdoosten, Fleest in’n Süüdwesten un Jührde, Lanhusen un de Stoteler Slüüs in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Stotel in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett bet 1779 to dat Amt Stotel tohöört un denn bet 1831 to dat Amt Stotel-Vieland. Von 1831 bet 1885 hett dat in de Amtsvaagdie Stotel von dat Amt Leh legen. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort weer bet 1929 en egen Gemeen un is denn an de Gemeen Lanhusen kamen. De Gemeen Lanhusen is an’n 1. März 1974 mit de Gemeenreform in Neddersassen Deel von de Gemeen Lox worrn.

### Inwahnertall

### Religion

Well is evangeelsch-luthersch präägt un höört to dat Kaspel von de Dionysius-Kark in Wulsdörp.

För de Kathoolschen is de Hillig-Hart-Jesu-Kark in Geestmünn tostännig.

## Weertschop un Infrastruktur

### Verkehr

Dör Well löppt de Bundsstraat 6, de in’n Noorden na Wulsdörp un Bremerhoben rin geiht un in’n Süden an de A&nbsp;27 in de Landsstraat 135 övergeiht. In’n Noorden von Well gaht von de B&nbsp;6 na Westen de L&nbsp;121 na Deesdörp un de B&nbsp;71 na Bexhöv un Beverst af.

De nächste Autobahn is de Autobahn 27 (Afsnidd Bremen–Bremerhoben). De Opfohrt 10 Bremerhoben-Süüd liggt so een Kilometer in’n Süden von Well an de B&nbsp;6.

De nächste Bahnhoff is so bi veer Kilometer wied weg in’n Noorden de Bahnhoff Wulsdörp an de Bahnlien Bremen–Bremerhoben. Von August 1911 bet 1931 harr de Oort en lüttjen Bahnhoff an de Nedderwerserbahn. De Bahnhoff leeg in’n Noorden von Well un weer ok för Lanhusen mit dor. Vondaag liggt de Steed von’n olen Bahnhoff op Bremerhobener Rebeed.

## Footnoten
Bossel (Bützfleet)

**Bossel** () is en lütten Oort in de Gemeen Stood in’n Landkreis Stood, Neddersassen. De Oort höört binnen de Gemeen to de polietsche Oortschop Bützfleet.

## Geografie

Bossel liggt in de Masch von de Elv. Dat Water ut dat Rebeed flütt över Gravens in’n Bützfleter Kanaal un in de Bützfleter Süderelv.

De Naveröörd sünd Barnkroog in’n Noorden, Kreuel un Abbenfleet mit Graueroort in’n Noordoosten, Bützfleet in’n Süden, Fleet in’n Westen un Depenbeek un Weth in’n Noordwesten.

## Historie

### Verwaltungsgeschicht

De Oort hett vör 1852 to dat Kaspelsgericht Bützfleet in dat Grevengericht Bützfleet tohöört, von 1852 bet 1859 to dat Amt Wischhoben un denn von 1859 bet 1885 to dat Amt Freeborg. Na 1885 weer dat in’n Kreis Keden un is 1932 Deel von’n Kreis Stood worrn.

Bossel hett in dat 19. Johrhunnert to de Buurschop Fleet höört un later to de Gemeen Bützfleet. De Gemeen Bützfleet is an’n 1. Juli 1972 mit de Gemeenreform in Neddersassen Deel von de Gemeen Stood worrn.

### Inwahnertall

### Religion

Bossel is evangeelsch-luthersch präägt un höört to dat Kaspel von de Nicolai-Kark in Bützfleet.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

För Bossel is de freewillige Füürwehr Bützfleet mit tostännig.

### Verkehr

An Bossel langs löppt de Landsstraat 111, de in’n Noordwesten över Aßel un Drochters na Wischhoben un Freeborg geiht un in’n Süden na Bützfleet un bi Stood an de Bundsstraat 73 un Autobahn 26 ran.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so ölven Kilometer in’n Süden von Bossel.

De nächste Bahnhoff is so bi teihn Kilometer wied weg in’n Süden de Bahnhoff Stood an de Nedderelvbahn.

### Scholen

De Kinner ut Bossel gaht in Bützfleet op de Grundschool an’t Fleet.

## Footnoten
Wilhelm Stülten

**Wilhelm Stülten** (* 26. November 1902 in Bützfleet; † 10. Februar 1972 in Stood) weer en düütschen Politiker von de Düütsche Partei (DP).

Stülten is 1902 as Söhn von en Buur in Bützfleet boren. He weer dor von 1908 bet 1917 op de Volksschool un hett denn von 1917 bet 1920 in Olenbrook en Lehr as Detailkoopmann in de Textilbranche maakt. För dree Johr weer he denn op de Hannelsschool. Von 1920 bet 1924 hett he as koopmännschen Gehülp in Mekelborg un Pommern arbeidt un von 1924 bet 1935 sülvstännig as Enkelthannelskoopmann. Von 1935 af an hett he en Groothannel för Kort- un Poppeerworen in Stood bedreven. Stülten weer Maat von’n Vörstand von de Industrie- un Hannelskamer Stood. Ok bi’n Groothannelsbund Neddersassen in Hannover weer he in’n Vörstand. 

Nadem de Sozialistische Riekspartei 1952 verbaden worrn is, müss de Afornte Franz Kewer sien Mandaat in’n Landdag von Neddersassen afgeven. An’n 17. April 1953 is Stülten denn as Nafolger von Kewer in’n Landdag intagen un bet an dat Enn von de 2. Wahlperiood an’n 5. Mai 1955 Afornten bleven. He weer in de Frakschoon von de Nedderdüütsche Union, in de sik von 1951 bet 1955 CDU un DP tohoopslaten harrn.

## Literatur

* Barbara Simon: *Abgeordnete in Niedersachsen 1946–1994. Biographisches Handbuch.* 1996, Sied 374
Stubbenhoff

**Stubbenhoff** () is en lütten Oort in de Gemeen Stood in’n Landkreis Stood, Neddersassen. De ole Naam Stubbenhoff is vondaag kuum noch bekannt.

## Geografie

De Oort liggt in de Masch von de Swing un weer bet in dat 20. Johrhunnert butendieks. Dat Water ut dat Rebeed flütt över de Ne’e Wettern in de Swing.

De Öörd ümto sünd Stodersand in’n Noordoosten, Bassenfleet in’n Süüdoosten, Melau in’n Süden, Wöhrn un de Symphonie in’n Süüdwesten un Brunshusen in’n Noordwesten.

## Historie

### Verwaltungsgeschicht

De Oort hett vör 1852 to dat Kaspelsgericht Bützfleet in dat Grevengericht Bützfleet tohöört. Dör en Verordnung von’n 28. September 1852 is Stubbenhoff an dat Amt Jörk kamen. Na 1885 weer dat in’n Kreis Jörk, de 1932 Deel von’n Kreis Stood worrn is.

Bet 1852 hett de Oort to de Gemeen Bützfleet tohöört un is denn in de Gemeen Twielenfleet wesselt. Twielenfleet hett den Oort an’n 1. Juli 1972 mit de Gemeenreform in Neddersassen an de Gemeen Stood afgeven.

### Inwahnertall

: * as Brunshusen
: ** as Brunshüser Butendiek

### Religion

Stubbenhoff is evangeelsch-luthersch präägt un höört to dat Kaspel von de Wilhadi-Kark in Stood.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

Von Stubbenhoff loopt Straten över dat Swing-Sparrwark na Brunshusen in’n Noorden un in’n Süden na Melau un von dor an de Kreisstraat 32. De K&nbsp;32 geiht in Bassenfleet in de K&nbsp;34 över, de na Twielenfleet löppt. In’n Süden geiht de K&nbsp;32 an de Landsstraat 140 ran, de in’n Süüdoosten över Hullern un Greundiek na Steenkark löppt un in’n Westen an de L&nbsp;111 un na Stood rin.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so söven Kilometer in’n Süden von Stubbenhoff an de L&nbsp;111.

De nächste Bahnhoff is so bi fiev Kilometer wied weg in’n Süüdwesten de Bahnhoff Stood an de Nedderelvbahn von Cuxhoben na Hamborg.

## Footnoten
Symphonie (Landkreis Stood)

De **Symphonie** () is en lütten Oort bi Wöhrn in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen.

## Geografie

De Oort liggt direkt achtern Diek von de Swing an’n Westrand von Oolland. Dat Water ut dat Rebeed flütt över de Wöhrner Wettern na de Swing.

De Öörd ümto sünd Hörn in’n Noorden, Melau un Wöhrn in’n Oosten, Speersoort in’n Süüdoosten, dat Oollanner Veerdel un de Soltdoorsvörstadt von Stood in’n Süüdwesten, Schölisch in’n Westen un de Hoff Brocklosenbossel in’n Noordwesten.

## Historie

De Symphonie weer en Gasthuus, dat vondaag aver dichtmaakt hett. Dat ole Gasthuus is denn ok för Montörkamern bruukt worrn. 2017 hett Manuel Nunez-Alvarez, de Geschäftsföhrer von Kurotec-KTS, de Gebüüd köfft.

### Verwaltungsgeschicht

De Oort hett vör 1852 to de Hauptmannschop Hullern in dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk, de 1932 Deel von’n Kreis Stood worrn is.

De Oort hett von öllers bi de Gemeen Hullern mit bihöört, de an’n 1. Juli 1972 mit de Gemeenreform in Neddersassen Deel von de Gemeen Hullern-Twielenfleet worrn is.

### Inwahnertall

### Religion

De Symphonie is evangeelsch-luthersch präägt un höört to dat Kaspel von de Wilhadi-Kark in Stood.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

Direkt an de Symphonie langs löppt de Landsstraat 111, de in’n Noorden na Bützfleet un Drochters geiht un in’n Süden twüschen Ottenbeek un Gothenborg an de Bundsstraat 73. Dat gifft aver keen direkte Opfohrt. De nächste Opfohrt liggt 2,5 Kilometer in’n Süden an de Krüzung mit de L&nbsp;140, de in’n Süüdoosten na Oolland rin geiht.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so fiev Kilometer in’n Süden von de Symphonie an de L&nbsp;111.

De nächste Bahnhoff is so bi dree Kilometer wied weg in’n Süüdwesten de Bahnhoff Stood an de Nedderelvbahn von Cuxhoben na Hamborg.

## Footnoten
Bregen

**Bregen** oder **Brägen** (Mönsterländsk: **Härn**), up Latiensch *cerebrum*, ooldgreeksch *ἐγκέφαλος* (enképhalos, vun έν/en = in, un κεφαλή/Kephale = Kopp) warrt de Deel vun dat zentrale Nervensystem nömmt, de bi de Warveldeerter in’n Kopp liggen deit. In de Wetenschop vun de Anatomie heet he **Encephalon**. Schuult is de Bregen, vunwegen datt he in de Hollte vun den Schädel liggen deit. Um den Bregen to is Bregenhuut trocken. De Bregen sülms besteiht to’n gröttsten Deel ut Nervengeweev. Bi dat Foramen magnum geiht de Bregen over in dat Ruggenmark. Beide tohopen sünd dat Zentralnervensystem (ZNS).

De Bregen is kumplex tohopen boot. Bi Minschen besteiht he ut en unbannige Tahl vun Nervenzellen (Neuronen). Dor gifft dat allerhand Milljarden vun. Elke Zell is verbunnen mit en ganze Reeg vun annere Neuronen, to’n Deel sünd dat en poor Dutz. Wohrschienlich gifft dat in’t ganze Universum nix, wat so kumplex tohopenboot is, as man de Bregen. De Bregen stüert un bestimmt, wat dat Leevwesen spöört, wie sik dat rögen kann un wie sik dat upföhren deit. Bovenhen hangt vun den Bregen dat Luftholen af, de Blooddruck, un ok de Temperatur vun’t Lief warrt dor regelt.Bi högere Aarden warrt in den Bregen un dat Bewusstsien regelt, dat Verstahn un Begriepen un de Geföhle.

## Anatomie
Bi Warveldeerter is en anatoomschen Unnerscheed to sehn twuschen Grauen Stoff un Witten Stoff. Graue Stoff besteiht ut de Zellkörpers un Dendrieten vun de Nervenzellen. De Witte Stoff besteiht ut Myelin, dat um de Axonen (Zellutlöpers) umto is un jem isoleern deit. De Axone stüert elektrische Nervenimpulse vun den Zellkörper weg.  De ütersten Lagen vun den Groten Bregen weert Bregenbarke oder Cortex cerebri nömmt. De besteiht sunnerlich ut Grauen Stoff. Zellkörpers gifft dat allerwegens in dat zentrale Nervensystem. Bi unnere Warveldeerter, as Fische, Reptilien un Amphibien besteiht de Bregenbarke ut minner, as sess Lagen. Dor warrt denn ok Allocortex to seggt. Bi Söögdeerter besteiht en Deel vun de Bregenbarke ut sess Lagen. Düsse Deel warrt Neocortex nömmt un liggt over de ollere Allocortex. Bi högere Söögdeerter, as bi de Primaten maakt de Neocortex en gröttern Deel vun den Bregen ut, as bi unnere Söögdeerter.

De Bregen warrt unnerdeelt in allerhand verschedene Gemarken:
* Rhombenenzephalon (Rutenbregen), de besteiht ut:
** Markbregen (Myelenzephalon)
** Achterbregen (Metenzephalon)
* Middelbregen (Mesenzephalon)
* Vörbregen (Prosenzephalon), bi Minschen könnt unnerscheden weern:
** Twüschenbregen (Dienzephalon)
** Groten Bregen (Cerebrum oder Telenzephalon)

Eenfacher un fökener warrt indeelt in:
* Groten Bregen
* Lüttjen Bregen (Cerebellum)
* Bregenstamm (Truncus encephali)
Symphonie

**Symphonie** betekent

* Sinfonie, en Orchesterwark,
* Symphonie, en düütsch-franzööschen Satellit,
* Symphonie, Oort in de Gemeen Hullern-Twielenfleet in’n Landkreis Stood, Neddersassen.

Kiek ok bi: Symphony, Symfonie.
Masatoshi Koshiba

**Masatoshi Koshiba** (; * 19. September 1926 in Toyohashi, Aichi, Japan; † 12. November 2020) weer en japaansch Physiker, de 2002 mit den Nobelpries för Physik „för bahnbreekend Arbeiten in de Astrophysik, insbesünnere för den Nahwies vun kosmisch Neutrinos“ uttekent wurr.

## Leven
Koshiba hett an de Universität Tokio studeert. Nah den Afsluss 1951 fung he in Tokio mit sien Dokterarbeit an un is 1953 an de University of Rochester in Rochester, New York wesselt. 1955 kreeg he den Doktertitel (Ph.D.) för sien Arbeit över ultrahochenergetische Phänomene vun de Kosmische Strahlung. 

Koshiba wurr in‘ März 1970 to’n Perfesser an de Universität Tokio nömmt. Nah en Gastsemester an de Universität Hamborg 1987 is he an de Tōkai-Universität wesselt.

## Wirken
Koshiba hett sück in de 1950er- un 60er-Johren mit de hochenergetischen Kosmisch Strahlung un de de dordör utlööst Wesselwirkungen in de bövere Atmosphäär befaat. Dat führ hüm in de 1970er-Johren to de Myonen- un Neutrinophysik as ok to de Deelkenphysik sülvst. Nah en Bedeeligen an JADE, en düütsch-japaansch Tosommenarbeit bi DESY in Hamborg, hett he den Kamiokande-Detektor to Nahwies vun de vun eenig Theorien postuleerten Protonenzerfalls konzipeert. Wiel disse Nahwies aber nich mögelk weer, hett he den Detektor to en Neutrinodetektor umbaut un kunn 1987 eerstmals kosmische Neutrinos nahwiesen: In den Verloop vun de Supernova 1987A kunnen in den Kamiokande-Detektor 12 Neutrinos nahwiest wurrn, dorvan 9 binnerhalv vun de eerst 2 Sekunnen. Dat weer de eerste direkte experimentelle Bestätigung vun de Theorien över de Perzesse bi den Kollaps vun een Steern, insbeünnere de Neutrinokühlung.

2002 wurr hüm tosommen mit Raymond Davis junior de Hälft vun den Nobelpries för Physik tospraaken, de anner Hälft gung an Riccardo Giacconi.

## Utteknungen
* 1985 Groot Bundsverdeenstkrüüz vun de Bundsrepubliek Düütschland
* 1987 Nishina-Pries vun de Nishina Foundation
* 1987 Asahi-Pries stellvertreedend för dat Kamioka Neutrino Observatory
* 1988 Ernennung to’n Bunka Kōrōsha, to Person mit besünner kulturellen Verdeensten 
* 1989 Academy Award vun de Japaansch Akademie vun de Wetenschapen
* 1989 Bruno-Rossi-Pries vun de Amerikaansch Physikalisch Sellschopp
* 1996 Spezialpries vun de Europääsch Physikalisch Sellschopp
* 1997 Humboldt-Forschungspries vun de Alexander von Humboldt-Stiftung
* 1997 Fujiwara-Pries vun de Fujiwara Science Foundation
* 1997 Kulturorden vun de japaansch Regeeren
* 1999 Diploma di Perfezionamento honoris causa in Fisica vu den Scuola Normale Superiole, Pisa
* 1999 Ehrendokterwürde vun de Universität Hamborg
* 2000 Rochester's Distinguished Scholar Award vun de University of Rochester
* 2000 Wolf-Pries vun de Wolf Foundation vun den israeelschen Präsidenten
* 2002 Panofsky-Pries (gemeensam mit Takaaki Kajita un Yoji Totsuka) un Fellow vun de American Physical Society
* 2002 Nobelpries för Physiks 
* 2002 Liddmaat vun de Japaansch Akademie vun de Wetenschapen
* 2003 Benjamin-Franklin-Medaille 
* 2003 Utwärtig Liddmaat vun de Russisch Akademie vun de Wetenschapen

## Weblenken

* Masatoshi Koshiba up de Sieden vun den Nobelpries (engelsch)
Clünner

**Clünner** () is en lütten Oort in de Gemeen Horß (Samtgemeen Söttmer) in’n Landkreis Rodenborg, Neddersassen.

## Geografie

Dat Water ut dat Rebeed flütt över’n Clünnersbeek na de Wiest hen af.

De Naveröörd sünd Bokel in’n Noordoosten, Mulmshoorn in’n Oosten, Höperhöben in’n Süüdoosten, Sleßel in’n Süden, Bittst in’n Süüdwesten, Horß in’n Westen un Narbn in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Huusvaagdie Otterbarg in dat Amt Otterbarg tohöört un denn von 1859 bet 1885 to dat Amt Rodenborg. Na 1885 weer dat in’n Kreis Rodenborg, de 1977 mit’n Landkreis Bremervöör tohoopgahn is un den hüdigen Landkreis Rodenborg billt hett.

De Oort hett von öllers to Horß tohöört. De Gemeen Horß is an’n 1. März 1974 mit de Gemeenreform in Neddersassen noch düüdlich grötter worrn.

### Inwahnertall

### Religion

Clünner is evangeelsch-luthersch präägt un höört to dat Kaspel von de Johannes-de-Döper-Kark in Horß. Düsse Kark is 1963 boot un 1989 as Karkengemeen egenstännig worrn. Vörher hett Clünner to dat Kaspel von de Georg-Kark in Söttmer höört.

För de Kathoolschen is de Corpus-Christi-Kark in Rodenborg tostännig.

## Weertschop un Infrastruktur

För Clünner is de freewillige Füürwehr Horß mit tostännig.

### Verkehr

Dör Clünner löppt de Kreisstraat 227, de in’n Westen in Horß in de K&nbsp;201 münnt un in’n Oosten na Mulmshoorn an de Bundsstraat 71 ran föhrt. De K&nbsp;201 löppt von Horß in’n Noorden na Winkeldörp un in’n Süden över Taaken na Söttmer. De B&nbsp;71 geiht in’n Noorden över Bokel, Wehldörp un Brüttendörp na Zeven un in’n Süüdoosten na Rodenborg. 

De nächste Autobahn is de Autobahn 1 (Afsnidd Hamborg–Bremen), de blots poor hunnert Meter in’n Noordwesten von Clünner langslöppt. De Opfohrt 49 Bokel liggt so dree Kilometer in’n Noordoosten von Clünner an de B&nbsp;71.

De nächste Bahnhoff is so bi twölv Kilometer wied weg in’n Süüdoosten de Bahnhoff Rodenborg an de Bahnlien Hamborg–Bremen. Von 1906 bet 1968 hett dat ok Personenverkehr op de Bahnlien Bremervöör–Wasra geven. De nächste Bahnhoff weer in disse Tied dree Kilometer in’n Süüdoosten in Mulmshoorn.

## Footnoten
Bittst

**Bittst** () is en lütten Oort in de Gemeen Reeßen (Samtgemeen Söttmer) in’n Landkreis Rodenborg, Neddersassen.

## Geografie

In’n Süüdoosten von’n Oort flütt de Wiest langs.

De Naveröörd sünd Horß in’n Noorden, Clünner un Mulmshoorn in’n Noordoosten, Höperhöben, Sleßel un Platenhoff in’n Süüdoosten, Clüversbossel un Reeßen in’n Süüdwesten, Taaken in’n Westen un Stapel in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Huusvaagdie Otterbarg in dat Amt Otterbarg tohöört un denn von 1859 bet 1885 to dat Amt Rodenborg. Na 1885 weer dat in’n Kreis Rodenborg, de 1977 mit’n Landkreis Bremervöör tohoopgahn is un den hüdigen Landkreis Rodenborg billt hett.

De Oort höört von öllers bi de Gemeen Taaken mit bi. De Gemeen Taaken is an’n 1. März 1974 mit de Gemeenreform in Neddersassen Deel von de Gemeen Reeßen worrn.

### Inwahnertall

### Religion

Bittst is evangeelsch-luthersch präägt un höört to dat Kaspel von de Johannes-de-Döper-Kark in Horß. Düsse Kark is 1963 boot un 1989 as Karkengemeen egenstännig worrn. Vörher hett Bittst to dat Kaspel von de Georg-Kark in Söttmer höört.

För de Kathoolschen is de Corpus-Christi-Kark in Rodenborg tostännig.

## Weertschop un Infrastruktur

För Bittst is de freewillige Füürwehr Taaken mit tostännig.

### Verkehr

Dör Bittst löppt de Kreisstraat 202, de in’n Westen över Taaken un Northauen na Otterst geiht un in’n Süüdoosten över Sleßel, Höperhöben un Boitzen bi Waaschen an de Bundsstraat 75 ran. De B&nbsp;75 löppt wieder na Rodenborg. In Sleßel geiht von de K&nbsp;202 de K&nbsp;204 af, de na Söttmer föhrt un dor ok an de B&nbsp;75 ran.

De nächste Autobahn is de Autobahn 1 (Afsnidd Hamborg–Bremen), de in en Afstand von 300 Meter an dat Dörp langslöppt. De Opfohrten 49 Bokel (in’n Noordoosten) un 50 Stuckenbossel (in’n Süüdwesten) sünd aver all beid so üm un bi acht Kilometer wied weg.

De nächste Bahnhoff is so bi negen Kilometer wied weg in’n Süden de Bahnhoff Söttmer an de Bahnlien Bremen–Hamborg. Von 1906 bet 1968 hett dat ok Personenverkehr op de Bahnlien Bremervöör–Wasra geven. De nächste Bahnhoff weer in disse Tied söss Kilometer in’n Süüdoosten in Boitzen.

## Footnoten
Lütt Söttmer

**Lütt Söttmer** () is en Dörp in de Gemeen Söttmer (Samtgemeen Söttmer) in’n Landkreis Rodenborg, Neddersassen. Fröher weren Lütt Söttmer un Groot Söttmer polietsch twee Öörd, vondaag sünd se aver to een Dörp tohoopslaten.

## Geografie

Dat Dörp liggt op dat rechte Över von de Wiest. Op dat linke Över liggt Groot Söttmer.

De Naveröörd sünd Clüversbossel in’n Noorden, Sleßel in’n Noordoosten, Jeerhoff in’n Oosten, Hassendörp in’n Süüdoosten, Groot Söttmer in’n Süden, Barkhoff un Stuckenbossel in’n Süüdwesten un Eckstever un Reeßen in’n Noordwesten.

## Historie

Üm den Oort Söttmer geev dat jümmer wedder Stried twüschen dat Hoogstift Veern un dat Arzstift Bremen. Dat hett dorto föhrt, dat de Oort langs de Wiest opdeelt weer. Lütt Söttmer hett to dat Amt Otterbarg in dat Arzstift Bremen höört un Groot Söttmer to dat Amt Rodenborg in dat Hoogstift Veern.

In’n Eersten Weltkrieg sünd 15 Soldaten ut Lütt Söttmer fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Huusvaagdie Otterbarg in dat Amt Otterbarg tohöört un denn von 1859 bet 1885 to dat Amt Rodenborg. Na 1885 weer dat in’n Kreis Rodenborg, de 1977 mit’n Landkreis Bremervöör tohoopgahn is un den hüdigen Landkreis Rodenborg billt hett.

Lütt Söttmer is an’n 1. Januar 1929 mit Groot Söttmer to de Gemeen Söttmer tohoopslaten worrn. De Gemeen Söttmer is an’n 1. März 1974 mit de Gemeenreform in Neddersassen noch wedder mit Evernhusen un Stuckenbossel tohoopgahn.

### Inwahnertall

### Religion

Lütt Söttmer is evangeelsch-luthersch präägt un höört to dat Kaspel von de Georg-Kark in Groot Söttmer.

För de Kathoolschen is de Corpus-Christi-Kark in Rodenborg tostännig.

## Kultur

En Denkmaal för de Fullenen ut’n Krieg von 1870/1871 un den Eersten Weltkrieg steiht in Groot Söttmer achter de Kark.

## Weertschop un Infrastruktur

Lütt Söttmer hett 1890 tohoop mit Groot Söttmer de freewillige Füürwehr Söttmer grünnt.

### Verkehr

Dör Lütt Söttmer loopt de Kreisstraten K&nbsp;201 un K&nbsp;204. De K&nbsp;201 löppt in’n Noorden na Taaken un Horß un in’n Süden na Groot Söttmer an de Bundsstraat 75. De K&nbsp;204 geiht in’n Noordwesten na Reeßen (un von dor över de K&nbsp;242 na Otterst) un in’n Noordoosten na Clüversbossel un Sleßel. De B&nbsp;75 föhrt in’n Westen na Otterbarg un in’n Oosten na Rodenborg.

De nächste Autobahn is de Autobahn 1 (Afsnidd Hamborg–Bremen). De Opfohrt 50 Stuckenbossel liggt so twee Kilometer in’n Süüdwesten von Lütt Söttmer an de B&nbsp;75.

De nächste Bahnhoff is so knapp veer Kilometer wied weg in’n Süden de Bahnhoff Söttmer an de Bahnlien Hamborg–Bremen.

## Footnoten
Kamp (Gemeen Otterbarg)

**Kamp** () is en Dörp in de Gemeen Otterbarg in’n Landkreis Veern, Neddersassen.

## Geografie

De Oort liggt op’n Rand von de Geest hen na de Maschen von de Wümm. Dör Kamp flütt de Schepermoorgraven, de hunnert Meter in’n Westen von dat Dörp in de Wall münnt. De Wall münnt denn 500 Meter in’n Süüdwesten von dat Dörp ok in’n Wietengraven, wat de Noord-Arm von de Wümm is.

De Naveröörd sünd Otterst in’n Noordoosten, Eckstever in’n Oosten, Otterbarg in’n Süüdoosten, Hu’e in’n Westen un Quelkhorn in’n Noordwesten.

## Historie

In Kamp hett dat dat Good Kamp geven.

In’n Eersten Weltkrieg sünd twölv Soldaten ut Kamp fullen oder vermisst.

### Verwaltungsgeschicht

In de Franzosentied von 1810 bet 1814 hett de Oort to de Mairie Otterbarg in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Huusvaagdie Otterbarg in dat Amt Otterbarg tohöört un denn von 1859 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn.

De Oort is 1929 Deel von de Gemeen Otterbarg worrn, de an’n 1. Juli 1972 mit de Gemeenreform in Neddersassen noch maal düüdlich grötter worrn is.

### Inwahnertall

### Religion

Kamp is evangeelsch-luthersch präägt un höört to dat Kaspel von de Martin-Kark in Otterst.

För de Kathoolschen is de St.-Matthias-Kark in Achem tostännig.

## Kultur

En Denkmaal för de Fullenen ut’n Eersten Weltkrieg steiht in Otterbarg bi de Kark.

## Weertschop un Infrastruktur

För Kamp is de freewillige Füürwehr Otterbarg mit tostännig.

### Verkehr

De Dörpstraat von Kamp löppt an de Landsstraat 154 ran, de in’n Noordwesten na Quelkhorn un denn an Hu’e langs op Leendaal to geiht un in’n Süüdoosten na Otterbarg. Dor drippt de L&nbsp;154 op de L&nbsp;132 un indirekt op de L&nbsp;168.

De nächste Autobahn is de Autobahn 1 (Afsnidd Hamborg–Bremen). De Opfohrt 50 Stuckenbossel liggt so söven Kilometer in’n Oosten von Kamp an de B&nbsp;75.

De nächste Bahnhoff is knapp fiev Kilometer wied weg in’n Süüdoosten de Bahnhoff Otterbarg an de Bahnlien Hamborg–Bremen.

### Scholen

De Grundschölers ut Kamp gaht na de Grundschool Hu’e. Na de 4. Klass wesselt se in de Regel op de Oberschool Wümmschool in Otterbarg oder op dat Gymnasium Otterbarg.

## Footnoten
Andrew Michael Spence

**Andrew Michael Spence** (* 7. November 1943 in Montclair, New Jersey) is en US-amerikaansch Wertschapswetenschapler. Hüm wurr 2001 tosommen mit George Arthur Akerlof un Joseph Eugene Stiglitz den Nobelpries för Wertschapswetenschapen för hör Arbeiten över dat Verhältnis vun Informatschoon un Märkten, insbesünnere vun de Adverse Selektschoon tospraaken.

## Leven
He is in jung Johren mit sien Öllern nah Winnipeg in Kanada trucken, wo sien Vader arbeiten dee. He is to’n tweeten Mal verheiraadt un hett dree Kinner ut sien eerst Ehe. Spence is Perfesser an der Harvard University (Graduate School of Business), vörher weer he an de Stanford University (1990–1999).

He is Mitbegrünner vun dat Enn‘ Oktober 2009 grünnd *[[Institute for New Economic Thinking]] (INET),* um nee Denkansätze för de Volkswertschaftslehre to entwickeln.

Siet 1983 is he Liddmaat vun de American Academy of Arts and Sciences. 2005 kreeg he de Ehrendokterwürde vun de Hannelshoochschool Leipzig.

## Wark
Spence is de Vader vun de so nömmt „Job Market Signaling“-Theorie, de sück allgemeen mit dat Problem vun de asymmetrischen Informatschoon up den Arbeitsmarkt befaat. In‘ Speziellen geiht dat dorum, dat sück de Arbeitssökende (Agent) spezielle kostspelige Markmalen erwirbt, de relevante Informatschonen över sien Fähigkeiten, in Form vun Zertifikaten (Signals), an den Arbeitgever (Prinzipal) sennen. De Arbeitgever kann mit de Informatschonen, de he ut de Signals winnt, den Arbeitssökenden utwählen, de an dichtesten ran an sien Bedürfnisse kummt. En Bispeel sünd Bildungsafslüsse, mit de Arbeitssökende Fähigkeiten as Intelligenz oder spezielle Fachkenntnisse signaliseeren. Dat is nich notwennig, dat disse Bildungsafslüsse en Wert afsiets vun de Signals hemm, also en Infloot up Intelligenz oder Fackkenntnisse utööven.

## Warken
* *Job Market Signaling.* In: *Quarterly Journal of Economics.* Band 87, Nr. 3, 1973, S.&nbsp;355–374.
* *Signaling in Retrospect and the Informational Structure of Markets.* In: *American Economic Review.* Band 92, Nr. 3, 2002, S.&nbsp;434–459.

## Weblenken

* Spence up de Sieden vun den Nobelpries (engelsch)

## Enkeld Nahwiesen
Stapel

**Stapel** betekent

* Stapel, Lager för Woren (kiek ok bi Stapelrecht),
* Stapel, Anlaag, von de en Schipp in’t Water laten warrt,
* Stapel, Klockentoorn bi en Kark (Klockenstapel),
* Stapel, Oort in de Gemeen Oltmärksche Höh in’n Landkreis Stendal, Sassen-Anholt,
* Stapel, Oort in de Gemeen Uplengen in’n Landkreis Leer, Neddersassen,
* Stapel, Oort in de Gemeen Amt Neehuus in’n Landkreis Lümborg, Neddersassen,
* Stapel, Oort in de Gemeen Horß in’n Landkreis Rodenborg, Neddersassen,
*Stapel, Oort in de Oortsdeel Hössmar van de Stadt Lage in’n Kreis Lippe, Noordrhien-Westfalen,
* Stapel, in’t Middelöller de Binnenhaven an de Laane in Hannover,
* Stapel, olen fläämsch-nedderlandschen Naam von de Stadt Étaples in Frankriek,
* Huus Stapel, Waterslott in dat Mönsterland.

**Stapel** is de Familiennaam von

* Arnold Stapel (1360/1370–1416), Preester von’n Düütschen Orden un Bischop von dat Bisdom Kulm,
* August Stapel (1801–1871), düütschen Architekt, Bobeamten un Teekner,
* Diederik Stapel (* 1966), nedderlandschen Soziaalpsycholoog,
* Eduard Stapel (1953–2017), düütschen Theoloog,
* Huub Stapel (* 1954), nedderlandschen Schauspeler,
* Johann Friedrich Stapel († 1678), düütschen Geistlichen,
* Johannes Bodaeus van Stapel (1602–1636), nedderlandschen Dokter un Botaniker,
* Wilhelm Stapel (1882–1954), düütschen Publizist.
Hastedt

**Hastedt** betekent

* Hastedt, Oortsdeel von’n Stadtdeel Hemeln in de Stadt Bremen,
* Hastedt, Gemeen in’n Kreis Dithmarschen, Sleswig-Holsteen.

Dat is ok de hoochdüütsche Naam von

* Hast, Oort in de Gemeen Heemsbünnen in’n Landkreis Rodenborg, Neddersassen.

**Hastedt** is de Familiennaam von

* Friedrich Hastedt (1856–1939), düütschen Ünnernehmer,
* Heiner Hastedt (* 1958), düütschen Philosoof,
* Regina Hastedt (1921–2007), düütsche Schrieversche,
* Wilhelm Hastedt (1835–1904), düütschen Politiker.
Hassel (Heemsbünnen)

**Hassel** () is en Dörp in de Gemeen Heemsbünnen (Samtgemeen Bootel) in’n Landkreis Rodenborg, Neddersassen.

## Geografie

Dat Water ut dat Rebeed flütt över’n Hasselbeek na de Rodau hen af.

De Naveröörd sünd Hast un Worth in’n Noorden, Bootel in’n Noordoosten, Bretel in’n Süüdoosten, Riekenbossel in’n Süden, Fedderlohmöhlen in’n Süüdwesten un de Hartmannshoff un Grafel in’n Noordwesten.

## Historie

Hassel höört to de Waterdörper.

### Verwaltungsgeschicht

In de Franzosentied von 1810 bet 1814 hett de Oort to de Mairie Rodenborg in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Huusvaagdie Rodenborg in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör tohoopgahn is un den hüdigen Landkreis Rodenborg billt hett.

De Oort is an’n 1. März 1974 mit de Gemeenreform in Neddersassen Deel von de Gemeen Heemsbünnen worrn.

### Inwahnertall

### Religion

Hassel is evangeelsch-luthersch präägt un höört to dat Kaspel von de Stadtkark in Rodenborg. Blots dat enkelte Huus ganz in’n Süden in’n Hundsloh höört bi dat Kaspel von de Johannis-Kark in Visselhöövd.

För de Kathoolschen is de Corpus-Christi-Kark in Rodenborg tostännig.

Dat Dörp hett en egen Karkhoff.

## Kultur

### Verenen

De Schüttensport warrt in’n Schüttenvereen Waterdörper von 1919 bedreven.

## Weertschop un Infrastruktur

För Hassel is de freewillige Füürwehr Heemsbünnen mit tostännig.

### Verkehr

Dör Hassel löppt de Bundsstraat 440, de in’n Noordwesten na Rodenborg geiht un in’n Süüdoosten na Wittörp un Visselhöövd.

De nächsten Autobahnen sünd de A&nbsp;1 (Afsnidd Hamborg–Bremen) un de A&nbsp;27 (Afsnidd Bremen–Wasra). De Opfohrt 49 Bokel op de A&nbsp;1 liggt so 21 Kilometer in’n Noordwesten von Hassel an de B&nbsp;71. De Opfohrt 50 Stuckenbossel op de A&nbsp;1 un de Opfohrten 25 Veern-Noord un 26 Veern-Oost op de A&nbsp;27 sünd all 22 Kilometer wied weg.

De nächste Bahnhoff is so bi acht Kilometer wied weg in’n Noordwesten de Bahnhoff Rodenborg an de Bahnlien Hamborg–Bremen. Von 1906 bet 1958 hett dat ok Personenverkehr op de Bahnlien Bremervöör–Wasra geven. In düsse Tied leeg de Bahnhoff Brookel söss Kilometer in’n Noordoosten.

### Scholen

De Kinner gaht na de Grundschool Karkwals.

## Footnoten
Michel Laurent

**Michel Laurent** (* 10. August 1953 in Bourbon-Lancy) is en ehmalger franzöösch Radrennfahrer un later Sportlich Leiter.

Michel Laurent weer Profi van 1975 bit 1984 un kunn tallriek Rennen winnen (vör allen Eendagsrennen), stunn aber in sien Tiet in‘ Schadden vun Bernard Hinault. Sien gröttste Erfolg weer de Sieg bi *[[Paris–Nizza]]* 1976. In dat Johr 1978 wunn he *[[La Flèche Wallonne]]* un dat *[[Critérium des As]]*, 1980 dat *[[Critérium International]]* as ok 1982 dat *[[Critérium du Dauphiné]]*. 1978 un 1980 kunn he de *[[Tour du Vaucluse]]* up sien Naam schrieven un 1979 un 1982 wunn he de *[[Middelmeer-Rundfohrt]]*.

Negen Mal is Laurent bi de *[[Tour de France]]* antreeden, 1977 keem he dorbi up Rang 7 in de  Gesamtwertung. Bi de Tour 1983 wunn Laurent de 16. Deelstreck, nahdem hüm in‘ Slusssprint Henk Lubberding to Fall brocht harr. Lubberding wurr disqualifizeert un Laurent to’n Sieger verkloort. Bi den *[[Giro d’Italia]]* belegg he 1979 den veerten Platz in de Gesamtwertung.

Nah dat Enn‘ vun sien aktiv Loopbahn weer Laurent ünner annern as Sportlich Leiter vun Radsportteams tätig, toletzt as Assistent vun Roger Legeay bi dat Team Crédit Agricole.

## Weblenken
* Michel Laurent in de Datenbank vun Radsportseiten.net
* Michel Laurent in de Datenbank vun de Tour de France (franzöösch)
Suurheid

**Suurheid** betekent

* Suurheid, Stadtdeel von de Stadt Bremerhoben,
* Suurheid, Oort bi Quelkhoorn in de Gemeen Otterbarg in’n Landkreis Veern, Neddersassen.
Suurheid (Gemeen Otterbarg)

**Suurheid** () is en lütten Oort in de Gemeen Otterbarg in’n Landkreis Veern, Neddersassen. Dat is en Deel von Quelkhoorn un höört binnen de Gemeen Otterbarg to de polietsche Oortschop Hu’e.

## Geografie

De Oort liggt op’n Rand von de Zevener Geest hen na de Maschen un dat Moor langs de Wümm.

De Naveröörd sünd Quelkhoorn in’n Noorden, Otterst in’n Noordoosten, Kamp in’n Oosten, Otterbarg in’n Süüdoosten, de Breednau in’n Süden, Hu’e in’n Süüdwesten, Willemshusen in’n Westen un Rutendörp in’n Noordwesten.

## Historie

Suurheid is as Anbo von Quelkhoorn ut grünnt worrn.

### Verwaltungsgeschicht

De Oort hett vör 1859 to de Amtsvaagdie Wilst in dat Amt Otterbarg tohöört un denn von 1859 bet 1880 to dat Amt Zeven. 1880 is de Oort denn in dat Amt Achem wesselt, ut dat 1885 de Kreis Achem worrn is. 1932 is dat Deel von’n Kreis Veern worrn.

De Oort hett polietsch von öllers bi Quelkhoorn mit bihöört. De Gemeen Quelkhoorn is 1968 Deel von de Gemeen Hu’e worrn un an’n 1. Juli 1972 mit de Gemeenreform in Neddersassen Deel von de Gemeen Otterbarg.

### Inwahnertall

### Religion

Suurheid is evangeelsch-luthersch präägt un höört to dat Kaspel von de Leevfroon-Kark in Hu’e. Dat is sied 1868 so. Vörher hett de Oort to dat Kaspel von de Petri-Kark in Wilst höört.

För de Kathoolschen is de St.-Matthias-Kark in Achem tostännig.

De Doden warrt op’n Karkhoff Quelkhoorn begraven, de 1869 anleggt worrn is.

## Weertschop un Infrastruktur

### Verkehr

Suurheid is över lüttjere Straten anbunnen an Quelkhoorn. Dör Quelkhoorn löppt de Landsstraat 154, de in’n Noordwesten över Seebargen na Falkenbarg bi Leendaal geiht un in’n Oosten na Otterbarg. In’n Noorden geiht de Kreisstraat 3 na Bookholt un Wilst un in’n Süden de K&nbsp;2 na Hu’e un Eiten. In’n Noordwesten geiht de K&nbsp;34 över Rutendörp un Huxfeld na Grasbarg.

De nächste Autobahn is de Autobahn 1 (Afsnidd Hamborg–Bremen). De Opfohrten 50 Stuckenbossel un 52 Eiten doot all beid so ölven Kilometer wied weg von Suurheid liggen.

De nächste Bahnhoff is so bi söven Kilometer wied weg in’n Süüdwesten de Bahnhoff Sao’ern an de Bahnlien Hamborg–Bremen.

### Scholen

De Grundschölers ut Suurheid gaht na de Grundschool Hu’e. Na de 4. Klass wesselt se in de Regel op de Oberschool Wümmschool in Otterbarg oder op dat Gymnasium Otterbarg.

## Lüüd

De Maler Rudolf Franz Hartogh hett in Suurheid leevt un is dor 1960 doodbleven.

## Footnoten
Dipshoorn

**Dipshoorn** () is en Dörp in de Gemeen Vörwark (Samtgemeen Tarms) in’n Landkreis Rodenborg, Neddersassen.

## Geografie

Dipshoorn liggt op de Zevener Geest dicht an’t Över von de Wall.

De Naveröörd sünd Neenbülst, Vörwark un Hollinghusen in’n Noordoosten, Benkel in’n Oosten, Northauen un Otterst in’n Süüdoosten, Quelkhoorn un Bookholt in’n Süüdwesten un Wilst in’n Noordwesten.

## Historie

Dipshoorn kummt 1336 as *Debbeshorne* toeerst in en Oorkunn von dat Klooster Leendaal vör.

### Verwaltungsgeschicht

In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Amtsvaagdie Wilst in dat Amt Otterbarg tohöört un denn von 1859 bet 1885 to dat Amt Zeven. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

De Oort is an’n 1. März 1974 mit de Gemeenreform in Neddersassen Deel von de Gemeen Vörwark worrn.

### Inwahnertall

### Religion

Dipshoorn is evangeelsch-luthersch präägt un höört to dat Kaspel von de Petri-Kark in Wilst.

För de Kathoolschen is de Corpus-Christi-Kark in Rodenborg tostännig.

### Wapen

Dat Wapen von Dipshoorn wiest op blauen Grund en gollen Ring mit en roden Eddelsteen.

### Börgermeesters

* 1948–1974: Hinrich Warjes

## Kultur

### Verenen

De Dörpgemeenschop Dipshoorn hett sik 2010 grünnt. Nadem sik mit de Füürwehr de eenzige Dörporganisatschoon oplööst harr, wullen de Bewahners von dat Dörp wedder en Vereen hebben, de gemeenschopliche Aktivitäten in dat Dörp planen kann.

## Weertschop un Infrastruktur

Dipshoorn harr von 1939 bet to’n 31. Dezember 2009 en egene freewillige Füürwehr. De Füürwehr is von wegen Personalmangel oplööst worrn. Nu is de Füürwehr von Bookholt för Dipshoorn mit tostännig.

### Verkehr

Dör Dipshoorn löppt de Kreisstraat 146, de in’n Süüdoosten na Otterst an de Landsstraat 132 geiht un in’n Noordwesten na Wilst an de K&nbsp;113. De K&nbsp;113 geiht von Wilst wieder na Tarms. De L&nbsp;132 geiht von Otterst in’n Süden na Otterbarg. Lüttjere Straten gifft dat von Dipshoorn na Bookholt un Vörwark.

De nächste Autobahn is de Autobahn 1 (Afsnidd Hamborg–Bremen). De Opfohrt 50 Stuckenbossel liggt so ölven Kilometer in’n Süüdoosten von Dipshoorn an de L&nbsp;168.

De nächste Bahnhoff is so bi negen Kilometer wied weg in’n Süden de Bahnhoff Otterbarg an de Bahnlien Hamborg–Bremen.

### Scholen

Dipshoorn harr keen egen Volksschool. De Schöler güngen fröher in Bookholt na School. Nadem de School in Bookholt 1972 dichtmaakt hett, gaht de Kinner nu na de Grundschool Wilst.

## Literatur

* *Dipshorn. Eine Dorfchronik in Wort und Bild.* Bremervöör 1994

## Footnoten
Schierk

**Schierk** () is en Holt un fröher en Forsthuus in de Gemeen Karktimk (Samtgemeen Tarms) in’n Landkreis Rodenborg, Neddersassen. Polietsch hett dat Holt un dat Forsthuus al jümmer to Karktimk mit tohöört.

## Geografie

Dat Holt liggt op de Zevener Geest. Dat Water ut dat Rebeed flütt över de Wörp af.

De Naveröörd sünd Oostertimk un Hemel in’n Noordoosten, Steenfeld in’n Süüdoosten, Neenbülst un Olenbülst in’n Süüdwesten, Westertimk in’n Westen un Karktimk in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett dat Forsthuus to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Dat Forsthuus Schierk hett vör 1859 to de Amtsvaagdie Wilst in dat Amt Otterbarg tohöört. 1859 is dat as Deel von dat Kaspel Karktimk in dat Amt Zeven wesselt un weer na 1885 denn in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

### Inwahnertall

### Religion

Dat Forsthuus Schierk weer evangeelsch-luthersch präägt un hett to dat Kaspel von de Lamberti-Kark in Karktimk tohöört.

## Footnoten
Rudolf Franz Hartogh

**Rudolf Franz Hartogh** (* 31. Mai 1889 in Hamborg; † 20. Januar 1960 in Suurheid) weer en düütschen Maler.

Hartogh is 1889 in Hamborg boren un weer von Kindheit an doov. Vermiddelt dör Alfred Lichtwark weer he von 1906 bet 1910 Schöler von Lovis Corinth in Berlin un denn von 1910 bet 1919 bi Hans Olde un Max Thedy in Kassel un an de Hoochschool för Bildende Kunst in Weimar.

He hett sik de Freelichtmaleree towennt un dör sien Studienfründ August Haake 1911 toeerst Hu’e kennenlehrt.

Hartogh hett 1931 Eva Pfitzner freet. As „Veerdeljuud“ is he in de Tied von’n Natschonalsozialismus bedrängt worrn un müss 1938 ut’n Künstlerbund in Bremen uttreden. 1942 hett he Beroopsverbaad kregen un weer von 1944 bet 1945 toeerst in dat KZ Farge un denn in dat KZ Theresienstadt. An’t Enn von’n Tweten Weltkrieg is Hartogh wedder na Hu’e tagen un hett bet to sien Dood 1960 in Suurheid leevt. He liggt op’n Karkhoff in Hu’e begraven.

## Literatur

* Cornelia Schertler: *Rudolf Franz Hartogh. 1889–1960. Norddeutscher Maler und Graphiker. Monografie und Werkverzeichnis.* Atelier im Bauernhaus, Hu’e 2010, ISBN 978-3-88132-127-3
Middelsmoor

**Middelsmoor** () is en Dörp in de Gemeen Grasbarg in’n Landkreis Oosterholt, Neddersassen.

## Geografie

De Oort liggt in dat Korte Moor, wat en Utlöper von dat Düvelsmoor is. Dat Water ut dat Rebeed warrt över Gravens na de Wörp hen afföhrt.

De Naveröörd sünd Huxfeld in’n Noorden, Rutendorp in’n Süden, Wienkoopsmoor in’n Süüdwesten un Meinershusen in’n Westen.

## Historie

Middelsmoor is 1792 as 1,5 Kilometer lang Stratendörp un findörpsche Moorkolonie grünnt worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Moorvaagdie Grasdörp in dat Amt Otterbarg tohöört un von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort hett bet 1929 en egen Gemeen billt. In dat Johr is Middelsmoor en Deel von de Gemeen Huxfeld worrn. De Gemeen Huxfeld wedder is an’n 1. März 1974 mit de Gemeenreform in Neddersassen Deel von de Gemeen Grasbarg worrn.

### Inwahnertall

### Religion

Middelsmoor is evangeelsch-luthersch präägt un höört to dat Kaspel von de Findörp-Kark in Grasbarg.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

## Weertschop un Infrastruktur

För Middelsmoor is de freewillige Füürwehr Huxfeld mit tostännig.

### Verkehr

Middelsmoor is in’n Süden anbunnen an de Landsstraat 154, de in’n Noordwesten na Falkenbarg bi Leendaal geiht un in’n Oosten an Hu’e langs över Quelkhoorn na Otterbarg. In’n Westen geiht de K&nbsp;10 an Middelsmoor langs un in’n Oosten de K&nbsp;25.

De nächsten Autobahnen sünd de A&nbsp;1 (Afsnidd Hamborg–Bremen) un de A&nbsp;27 (Afsnidd Bremen–Wasra). De Opfohrten 50 Stuckenbossel (an de L&nbsp;168) un 52 Eiten (an de L&nbsp;167) op de A&nbsp;1 doot all beid so 16 Kilometer wied weg liggen un de Opfohrt 19 Horn-Leh (an de *[[Leendaler Heerstraat]]*) op de A&nbsp;27 15 Kilometer wied weg in’n Süüdwesten.

De nächste Bahnhoff is so bi ölven Kilometer wied weg in’n Süden de Bahnhoff Sao’ern an de Bahnlien Hamborg–Bremen. Op de Bahnlien Bremen–Tarms hett dat von 1900 bet 1956 Personenverkehr geven. De Bahnhoff Grasbarg weer in düsse Tied fiev Kilometer in’n Noordwesten.

### Scholen

De Kinner ut Middelsmoor gaht na de Grundschool Grasbarg.

## Footnoten
Otterstedt

**Otterstedt** betekent

* Otterstedt, Oort in de Gemeen Großenehrich in’n Kyffhäuserkreis, Döringen.

Dat is ok de hoochdüütsche Naam von

* Otterst, Oort in de Gemeen Otterbarg in’n Landkreis Veern, Neddersassen.

**Otterstedt** is de Familiennaam von

* Alfred von Otterstedt (1850–1913), prüüßschen Generaalleutnant,
* Annette Otterstedt (1951–2020), düütsche Musikwetenschopperin,
* Eberhard von Otterstedt (1881–1968), düütschen Maler,
* Joachim Friedrich von Otterstedt (1769–1850), düütschen Diplomaat,
* Wolfgang von Otterstedt (1876–1972), düütschen Generaalleutnant.